**Janko Hraško, Strúčik č. 8, 055 01 Hraškovo**

tel. č.: 0905 055 055, e-mail: janko.hrasko@gmail.com

 Hraškovo 04. apríl 2022

Vážená pani, Ing. Janka Cesnačková,

mám záujem o ponuku zamestnania na pozícii predavač - pokladník vo vašej firme. Považujem príležitosť pracovať v spoločnosti Elektrón, s.r.o. za zaujímavú. Inzerovaná pozícia ma zaujala hlavne kvôli môjmu záujmu o obchod a maloobchod a mojim predchádzajúcim praktickým skúsenostiam v tomto odbore. Ako zákazník mám skúsenosť s vysokou úrovňou poskytovaných služieb a kvalitou produktov, ktoré spoločnosť Elektrón, s.r.o. ponúka, čo je pre mňa, ako predavača, veľmi atraktívne.

V mojom poslednom zamestnaní som pracoval tri roky ako predavač pre spoločnosť Siete, a.s. ktorá sa zaoberá distribúciou a predajom elektroniky. Bol som zodpovedný za prácu oddelenia bielej techniky. Počas mojej 8-ročnej praxe v oblasti predaja som sa naučil vidieť príležitosti predaja zákazníkom tam, kde iní ich potreby nevidia.

Vďaka mojim dobrým komunikačným schopnostiam, znalostiam produktov v odbore a pružnosti pri hľadaní optimálneho riešenia, úspešne zvládam rokovania so zákazníkmi. Som dynamický a ambiciózny človek s aktívnym prístupom. S ľuďmi vychádzam dobre a dokážem efektívne budovať silné vzťahy s klientami, ako aj kolegami.

Hoci som nezávislý typ človeka, som schopný pracovať v tíme a doviesť veci k úspešnému záveru.

Doplňujúce údaje o mojej praxi a vzdelaní nájdete v priloženom životopise. Veľmi rád zodpoviem všetky otázky, ktoré by ste mi mohli položiť na osobnom pohovore. Prosím, neváhajte ma kontaktovať prostredníctvom e-mailu alebo telefonicky.

S úctou

 Janko Hraško